
Sabiedrības ar ierobežotu atbildību "Rīgas Austrumu klīniskā universitātes slimnīca"
CENU APTAUJAS
[bookmark: _Hlk169170857]“AVĀRIJAS STĀVOKLĪ ESOŠĀS ĀRĒJĀS LIETUS KANALIZĀCIJAS CAURUĻVADU NOMAIŅA HIPOKRĀTA IELĀ 2, RĪGĀ.”

Noteikumi

1. VISPĀRĪGIE NOTEIKUMI
1.1. Iepirkuma procedūras veids ir cenu aptauja. 
1.2. Iepirkuma priekšmeta īss apraksts – cauruļvadu avārijas nomaiņas darbi.
1.3. Iepirkuma nomenklatūras CPV kods: 45232411-6 (Notekūdeņu cauruļvadu būvdarbi.) 
1.4. Iepirkuma līguma izpildes vieta – SIA “"Rīgas Austrumu klīniskā universitātes slimnīca", Hipokrāta iela 2, Rīga, LV-1039.
1.5. Paredzamais iepirkuma līguma darbības laiks ir līdz pušu saistību pilnīgai izpildei. Iepirkuma priekšmeta izpildes termiņš ir 3 (trīs) mēneši no iepirkuma līguma spēkā stāšanās dienas. 
1.6. Pretendents nevar iesniegt piedāvājuma variantus. Piedāvājums iesniedzams par visu iepirkuma priekšmeta apjomu kopā.
1.7. Piedāvājuma iesniegšana ir Pretendenta brīvas gribas izpausme, tāpēc, neatkarīgi no Cenu aptaujas rezultātiem, Pasūtītājs neuzņemas atbildību par Pretendenta izdevumiem, kas saistīti ar piedāvājuma sagatavošanu un iesniegšanu.
1.8. Informāciju par Cenu aptaujas darba uzdevumu sniedz: Pasūtītāja Būvniecības daļas Inženiertīklu attīstības projektu vadītājs Nikolajs Kalačikovs e-pasts: nikolajs.kalacikovs@aslimnica.lv.

2. PIEDĀVĀJUMS
2.1. IESNIEGŠANAS UN ATVĒRŠANAS VIETA, DATUMS, LAIKS UN KĀRTĪBA
Piedāvājums jāiesniedz līdz www.aslimnica.lv vietnē norādītajam termiņam Iepirkumu daļā elektroniski, e-pasta adrese iepirkumi@aslimnica.lv, ar norādi: 
Cenu aptauja “Avārijas stāvoklī esošās ārējās lietus kanalizācijas cauruļvadu nomaiņa Hipokrāta ielā 2, Rīgā.”

3. PRETENDENTU ATLASES PRASĪBAS 
3.1. Pretendentu atlases prasības ir obligātas visiem Pretendentiem, kas vēlas iegūt tiesības slēgt iepirkuma līgumu.
3.2. Pretendenta pienākumos, iepirkuma procedūras laikā, ietilpst pilnīga iepazīšanās ar iepirkuma priekšmetu, visu iespējamo risku, kas varētu rasties būvniecības procesā, apzināšana, būvniecības vietas un tai pieguļošās teritorijas apsekošana, lai veiktu tās novērtējumu piedāvājuma sagatavošanas laikā.
3.3. Pretendentam jāpiesaista tādi atbildīgie speciālisti un darbu veicēji, lai darbus varētu veikt kvalitatīvi, operatīvi iesaistīties lēmumu pieņemšanā un pilnībā izpildītu Pasūtītāja prasības.
3.4. Pretendentam jāatbilst šādām Pretendentu atlases prasībām un atlases dokumentos jāiesniedz:
	IZSLĒGŠANAS NOSACĪJUMU NEATTIECINĀMĪBA

	
	Izslēgšanas nosacījums, saskaņā ar kuru Pretendents tiek izslēgts no dalības Cenu aptaujā
	Dokumenti izslēgšanas nosacījumu neattiecināmības pierādīšanai Latvijas Republikā reģistrētai vai pastāvīgi dzīvojošai personai
	Dokumenti izslēgšanas nosacījumu neattiecināmības pierādīšanai ārvalstīs reģistrētai vai pastāvīgi dzīvojošai personai

	3.4.1.
	Ir konstatēts, ka Pretendentam, Latvijā saskaņā ar likumu "Par nodokļiem un nodevām" vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā. 
	Dokumenti nav jāiesniedz.
Pasūtītājs pārliecināsies par šī izslēgšanas nosacījuma neattiecināmību Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā.

	Pievieno attiecīgās ārvalstu kompetentās institūcijas izziņu.

	3.4.2.
	Ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts.
	Dokumenti nav jāiesniedz.
Pasūtītājs pārliecināsies par šī izslēgšanas nosacījuma neattiecināmību Uzņēmumu reģistra un Valsts ieņēmumu dienesta publiskojamo datu bāzēs.
	Pievieno attiecīgās ārvalstu kompetentās institūcijas izziņu.

	[bookmark: _Hlk131070265]3.4.3.
	Uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Noteikumos noteiktajām prasībām, ir attiecināmi  Noteikumu 3.2.1. -3.2.3. punktā minētie nosacījumi.
Uz Pretendenta norādīto personu, uz kuras iespējām Pretendents balstās un  kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, lai apliecinātu, ka tā kvalifikācija atbilst Noteikumos noteiktajām prasībām, ir attiecināmi arī  minētie nosacījumi.
	Skat. Noteikumu 3.4.1. – 3.4.3. norādīto.
	Skat. Noteikumu 3.4.1. – 3.4.2. norādīto.

	Pretendentu kvalifikācijas (atlases) prasības un iesniedzamie dokumenti

	
	Kvalifikācijas prasība
	Latvijas Republikā reģistrētai vai pastāvīgi dzīvojošai personai iesniedzamie dokumenti
	Ārvalstīs reģistrētai vai pastāvīgi dzīvojošai personai iesniedzamie dokumenti

	3.4.4.
	Pretendents, personālsabiedrības biedrs (ja Pretendents ir personālsabiedrība), piegādātāju apvienības dalībniekam (ja Pretendents ir piegādātāju apvienība) un/vai  Pretendenta norādītā persona (apakšuzņēmējs), uz kuras iespējām Pretendents balstās, lai apliecinātu, ka tā kvalifikācija atbilst Noteikumos noteiktajām prasībām,  ir reģistrēts normatīvajos aktos noteiktajos gadījumos un kārtībā;
	Pasūtītājs pārliecināsies Latvijas Republikas Uzņēmumu reģistra tīmekļvietnē par to, ka Pretendents, personālsabiedrības biedrs (ja Pretendents ir personālsabiedrība) un/vai  Pretendenta norādītā persona (apakšuzņēmējs), uz kuras iespējām Pretendents balstās, lai apliecinātu, ka tā kvalifikācija atbilst Noteikumos noteiktajām prasībām, ir reģistrēta normatīvajos aktos noteiktajos gadījumos un noteiktajā kārtībā. 
	Ārvalstu Pretendentiem jāiesniedz kompetentas attiecīgās valsts institūcijas izsniegts dokuments, ka Pretendents, personālsabiedrības biedrs (ja Pretendents ir personālsabiedrība) un/vai  Pretendenta norādītā persona (apakšuzņēmējs), uz kuras iespējām Pretendents balstās, lai apliecinātu, ka tā kvalifikācija atbilst Noteikumos noteiktajām prasībām, ir reģistrēta normatīvajos aktos noteiktajos gadījumos un noteiktajā kārtībā;

	3.4.5.
	Pretendentam līguma izpildei jānodrošina atbildīgais būvdarbu vadītājs, kuram uz piedāvājuma iesniegšanas brīdi ir spēkā esošs būvdarbu vadīšanas sertifikāts  Ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšana un būvuzraudzībā.

Kurš iepriekšējo 5 (piecu) gadu laikā (pieci pilni gadi un periods līdz piedāvājumu iesniegšanai) kā būvdarbu vadītājs ir vadījis vismaz 1 (vienu) remonta darbu vai būvdarbu, vai būvniecības līgumu, kura ietvaros veikti vismaz 40m ārējā pašteces kanalizācijas tīkla ar diametru vismaz 315mm būvdarbus ar atklātās tranšejas metodi.
Būvniecības darbiem jābūt pabeigtiem un pieņemtiem no pasūtītāja puses.
	1. Aizpildīta veidlapa „ Pretendenta pieredzes saraksta forma ” (Noteikumu 4. pielikums).
2. [bookmark: _Hlk30082159]Pretendenta piesaistītie speciālisti uzrādāmi veidlapā “Pretendenta piedāvātā personāla saraksts” (Noteikumu 5. pielikums)
3. Pieredzi apliecinošo dokumentu kopijas (tajā skaitā: par katru pieredzi apliecinošo objektu klāt pievienojot dokumentu, kas apliecina būvniecības darbu pabeigšanu: aktus par darba pieņemšanu – nodošanu vai līdzvērtīgus dokumentus);

	3.4.6
	Pretendents var balstīties uz trešo personu iespējām, lai izpildītu prasības attiecībā uz Pretendenta saimniecisko stāvokli, tehniskām un profesionālām spējām.
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Pasūtītājam, ka tā rīcībā būs nepieciešamie resursi, iesniedzot personu, uz kuru iespējām Pretendents balstās, apliecinājumu vai vienošanos par nepieciešamo resursu nodošanu Pretendenta rīcībā norādot, ka:
· tam būs nepieciešamie resursi, uz kuriem Pretendents balstījies, iesniedzot piedāvājumu un,
· šie resursi Pretendentam tiks nodoti un būs Pretendenta rīcībā visu iepirkuma līguma izpildes laiku (norādot konkrētus darbus kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums.
Ja personai, kas paraksta apliecinājumu nav pārstāvības tiesības (saskaņā ar Latvijas Republikas Uzņēmuma reģistra informāciju vai, ja Pretendents ir reģistrēts ārvalstīs,- saskaņā ar attiecīgās valsts kompetentas institūcijas izsniegtu dokumentu), tad klāt jāpievieno dokumentu, kas apliecina šīs personas pārstāvības tiesības.
Personas, uz kuras iespējām Pretendents balstās, rakstisks apliecinājums par piedalīšanos konkursā, kā arī apliecinājums nodot Pretendenta rīcībā līguma izpildei nepieciešamos resursus gadījumā, ja ar Pretendentu tiek noslēgts iepirkuma līgums.
Lai apliecinātu profesionālo pieredzi vai Pasūtītāja prasībām atbilstoša personāla pieejamību, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	3.4.7.
	Darba aizsardzības koordinatoru - atbildīgo par darba aizsardzības prasību izpildi saskaņā ar Ministru kabineta 25.02.2003. noteikumiem Nr.92 “Darba aizsardzības prasības, veicot būvdarbus”.
	Pretendenta piedāvātā darba aizsardzības koordinatora parakstīts pieejamības apliecinājums saskaņā ar pievienoto veidni. Ministru kabineta 25.02.2003. noteikumu Nr.92 „Darba aizsardzības prasības, veicot būvdarbus” 81 .punkā minēto profesionālo kvalifikāciju apliecinošo dokumentu kopijas.

	3.4.8.
	Pretendentam jānorāda apakšuzņēmēji un apakšuzņēmēja apakšuzņēmēji, kurus piesaistīs iepirkuma līguma izpildē.
Ar apakšuzņēmēju ir saprotama Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
* Obligāti ir norādāmi tikai apakšuzņēmēji, kuru sniedzamo pakalpojumu vērtība ir vismaz 10 000 euro.
	Ja Pretendents līguma izpildē plāno iesaistīt apakšuzņēmējus, Pretendents pievieno līguma izpildē iesaistīto personu sarakstu, kas sagatavots atbilstoši 6.pielikumā norādītajai formai, ar norādi, kādus darbus norādītais apakšuzņēmējs veiks, norādot apakšuzņēmēja nosaukumu, kontaktinformāciju un to pārstāvēt tiesīgo personu. Iepirkuma līguma izpildes laikā Piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts iepirkuma līguma izpildē.
Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkumu likuma 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā. 
Par apakšuzņēmējiem jāiesniedz katra apakšuzņēmēja apliecinājums saskaņā ar 7.pielikuma formu.


3.5. [bookmark: _Hlk131070386]Ja Pasūtītājs konstatēs, ka saskaņā ar Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumā ievietoto informāciju pretendentam, saskaņā ar likumu "Par nodokļiem un nodevām" ir neizpildītas saistības nodokļu (tai skaitā valsts sociālās apdrošināšanas) jomā euro, Pasūtītājs nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka Pretendentam Pasūtītāja norādītājā datumā, nebija neizpildītas saistības nodokļu (tai skaitā valsts sociālās apdrošināšanas) jomā saskaņā ar likumu "Par nodokļiem un nodevām". Ja noteiktajā termiņā apliecinājums nav iesniegts, Pasūtītājs Pretendentu izslēdz no dalības Cenu aptaujā.

4. FINANŠU PIEDĀVĀJUMS
4.1. Finanšu piedāvājumu Pretendents sagatavo un iesniedz atbilstoši formai (3. pielikums). Finanšu piedāvājumā jānorāda darījuma izmaksas EUR, bez PVN. 
4.2. Pretendentam Piedāvājumā jāiekļauj visas izmaksas, kas saistītas ar iepirkuma līguma izpildi un tehniskajā specifikācijā iekļauto nosacījumu izpildi.
4.3. Piedāvājumā jābūt ietvertiem visiem nodokļiem, nodevām un citiem maksājumiem, izņemot pievienotās vērtības nodokli (turpmāk un iepriekš – PVN). 
4.4. Cenām, kuras piedāvā Pretendents, jābūt fiksētām uz visu iepirkuma līguma izpildes laiku, un tās nevar būt objekts nekādiem vēlākiem pārrēķiniem, izņemot gadījumus, kad tas ir paredzēts Noteikumos un/vai iepirkuma līgumā.
4.5. Pasūtītājs var pieprasīt Pretendentam iesniegt detalizētāku līguma kopējās summas un/vai konkrētu cenu veidošanās mehānismu.
4.6. Piedāvājumā cenas un kopējā vērtējamā summa ir jāaprēķina un jānorāda ar precizitāti 2 (divas) zīmes aiz komata.
4.7. Finanšu piedāvājuma veidlapā nedrīkst mainīt, nedrīkst papildināt un dzēst norādītās ailes.

5. PRETENDENTU ATLASES PRASĪBU PĀRBAUDE
5.1. Pretendents tiek izslēgts no dalības Cenu aptaujā, ja tas neatbilst kādai no Noteikumos norādītajai kvalifikācijas prasībai vai atbilst kādam no izslēgšanas nosacījumiem.
5.2. Izslēgšanas nosacījumu pārbaudi Pasūtītājs veic tikai tam Pretendentam, kam saskaņā ar Noteikumos noteikto būtu piešķiramas iepirkuma līguma slēgšanas tiesības.

6. [bookmark: _Ref146525264]FINANŠU PIEDĀVĀJUMU VĒRTĒŠANA
6.1. Pasūtītājs veic iesniegto finanšu piedāvājumu vērtēšanu, salīdzinot Pretendentu finanšu piedāvājumos norādīto kopējo vērtējamo summu (bez PVN). 
6.2. Nepamatoti lēts piedāvājums:
6.2.1. Pasūtītājs pārbauda, vai nav iesniegts nepamatoti lēts piedāvājums. Ja Pasūtītājs konstatē, ka piedāvājums var būt nepamatoti lēts, tā rakstiski pieprasa detalizētu paskaidrojumu par būtiskiem piedāvājuma realizācijas nosacījumiem.
6.2.2. Pasūtītājs, konsultējoties ar Pretendentu, izvērtē tā sniegtos skaidrojumus. Pasūtītājam ir tiesības prasīt, lai Pretendents iesniedz izdrukas no Valsts ieņēmumu dienesta elektroniskās deklarēšanas sistēmas par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja Valsts ieņēmumu dienests šādus datus apkopo.
6.2.3. Pasūtītājs noraida piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
6.3. Pasūtītājs veic aritmētisko kļūdu pārbaudi Pretendentu piedāvājumos. Konstatējot aritmētisku kļūdu, Pasūtītājs šo kļūdu labo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas.
6.4. Vērtējot Finanšu piedāvājumu, kurā bijušas aritmētiskas kļūdas, Pasūtītājs ņem vērā labojumus.

7. PRETENDENTA IZVĒLE, IEPIRKUMA LĪGUMA NOSLĒGŠANA
7.1. Piedāvājuma izvēles kritērijs ir saimnieciski visizdevīgākais piedāvājums, kuru noteiks, ņemot vērā tikai piedāvāto kopējo vērtējamo cenu. Pasūtītājs par saimnieciski visizdevīgāko piedāvājumu atzīs Noteikumu prasībām atbilstošu piedāvājumu ar zemāko kopējo vērtējamo  cenu.
8. PĀRĒJIE NOTEIKUMI
8.1. Pasūtītājs un Pretendents ar informāciju apmainās rakstiski. Mutvārdos sniegtā informācija Cenu aptaujas ietvaros nav saistoša.
8.2. Visi izdevumi, kas saistīti ar Pretendenta piedāvājuma sagatavošanu un iesniegšanu, jāsedz Pretendentam.
9. NOTEIKUMIEM PIEVIENOTIE PIELIKUMI
Kā Noteikumu neatņemamas sastāvdaļas pievienoti šādi pielikumi:
1. pielikums – Pieteikums (veidlapa);
2. pielikums – Tehniskā specifikācija;
3. [bookmark: _Hlk22733227]pielikums – Finanšu piedāvājums (veidlapa);
4. pielikums - Pretendenta pieredzes saraksta forma;
5. pielikums - Pretendenta piedāvātā personāla saraksts;
6. [bookmark: _Hlk52878030]pielikums - Apakšuzņēmēju saraksta forma;
7. pielikums - Apakšuzņēmēja apliecinājuma forma;
8. [bookmark: _Hlk60995083]pielikums - Informācijas veidlapa par personām, uz kuru iespējām pretendents balstās;
9. pielikums – Speciālista apliecinājums;
10. pielikums – Darba aizsardzības koordinātora apliecinājums;
11. pielikums – Situācijas plans.

